32001R0544
L 081/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 544/2001 НА КОМИСИЯТА
от 20 март 2001 година
относно определяне на правила за прилагане на Регламент (ЕО) № 2200/96 на Съвета по отношение на допълнителната финансовата помощ за оперативните фондове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 2826/2000 (2), и по-специално член 48 от него,
като има предвид, че:
(1)
Член 15, параграф 6 от Регламент (ЕО) № 2200/96 предвижда, че държавите-членки могат да бъдат оправомощени да предоставят на организациите на производителите допълнителна национална финансова помощ към оперативния фонд. Държавите-членки могат да поискат частично възстановяване на тази допълнителна помощ от Общността.
(2)
Начинът на финансиране на тази помощ, посочен в член 52 от Регламент (ЕО) № 2200/96, е бил изменен с действие от 1 януари 2000 г. от Регламент (ЕО) № 1257/1999 на Съвета от 17 май 1999 г. относно подпомагане на развитието на селските райони от Европейския фонд ориентиране и гарантиране на земеделието (ФЕОГА) и за изменение и отмяна на някои регламенти (3). В бъдеще тази помощ трябва да се счита за интервенция, чиято цел е да стабилизира земеделският пазар по смисъла на член 1, параграф 2, буква б) от Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (4).
(3)
При тези обстоятелства следва да се определят подробни правила, за да се адаптира начинът на финансиране към новата ситуация. Тези разпоредби следва по-специално да се отнасят до определянето на размера на помощта, предоставяна от Общността, на равнище, сравнимо с помощта, предоставяна предварително в рамките на програмата за подкрепа на Общността.
(4)
Тъй като разпоредбите на член 56 от Регламент (ЕО) № 1257/1999 са прилагани от 1 януари 2000 г., би било уместно разпоредбите на настоящия регламент да се приложат спрямо помощта, отпускана по годишни периоди, от същата дата.
(5)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Разходите, посочени в член 15, параграф 6, втора алинея от Регламент (ЕО) № 2200/96, се финансират от ФЕОГА, секция „Гарантиране“, на равнището от 50 % от финансовата помощ, предоставена на организацията на производителите.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага за помощта, отпускана за годишни периоди от 1 януари 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 март 2001 година.